CELEX: C2005/155/46
Language: hu
Date: 2005-06-25 00:00:00
Title: T-88/05. sz. ügy: A Quelle Aktiengesellschaft által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 22-én benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/23
            
         A Quelle Aktiengesellschaft által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 22-én benyújtott kereset
   (T-88/05. sz. ügy)
   (2005/C 155/46)
   A keresetlevél nyelve: német
   A Quelle Aktiengesellschaft (székhelye: Fürth [Németország], képviseli: H. Lindner ügyvéd) 2005. február 22-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Nars Cosmetics, Inc. (székhelye: Madrid) is félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM második fellebbezési tanácsának 2004. december 17-i R-379/2004-2. sz. határozatát;
            
         
               —
            
            
               semmisítse meg az OHIM felszólalási osztályának a B288706. sz. felszólalás alapján 2004. április 6-án hozott, 1138/2004. sz. határozatát;
            
         
               —
            
            
               adjon helyt a felszólalásnak és utasítsa el az 1 333 657. sz. védjegybejelentési kérelmet;
            
         
               —
            
            
               kötelezze az OHIM-ot a költségek viselésére.
            
         Jogalapok és fontosabb érvek
   
               A közösségi védjegy bejelentője:
            
            
               Nars Cosmetics, Inc.
            
         
               Az érintett közösségi védjegy:
            
            
               A „NARS” ábrás védjegy a 3., 18. és 25. osztályba tartozó áruk vonatkozásában (mosószerek és fehérítő készítmények, bőr, ruházati cikkek, cipők, kalapáruk stb.) – védjegybejelentési szám: 1 333 657
            
         
               A felszólalási eljárásban hivatkozott védjegy vagy megjelölés jogosultja:
            
            
               A felperes
            
         
               A felszólalási eljárásban hivatkozott védjegy vagy megjelölés:
            
            
               A „MARS” nemzeti ábrás védjegy a 25. osztályba tartozó áruk vonatkozásában (cipők, különösen sportcipők, ruházati cikkek)
            
         
               A felszólalási osztály határozata:
            
            
               A felperes felszólalásának elutasítása.
            
         
               A fellebbezési tanács határozata:
            
            
               A felperes fellebbezésének elutasítása.
            
         
               Jogalapok:
            
            
               A 40/94/EK rendelet 8. cikke (1) bekezdése b) pontjának megsértése, mivel nem vették kellően figyelembe a védjegyek hasonlóságát és az áruk azonosságát vagy hasonlóságát.